**ZK/1-10/2022.**

 **Határozat: 33-46**

 **Rendelet: 7-8**

**Jegyzőkönyv**

**Zalakaros Város Önkormányzata Képviselőtestülete**

**2022. március 10-én megtartott**

**nyílt üléséről**

**Jegyzőkönyv**

Készült Zalakaros Város Önkormányzata Képviselőtestülete a Zalakarosi Közös Önkormányzati Hivatal (8749 Zalakaros Gyógyfürdő tér 1.) tanácstermében **2022. március 10-én** 13,20 órai kezdettel megtartott **nyílt** üléséről.

Jelen vannak: Novák Ferenc polgármester, Czimondor Nándor alpolgármester, Kötő Attila, Magyarné Kovács Judit, Stégli János (13,31 órakor jelent meg az ülésteremben), Vlasicsné Dörgönye Márta képviselők, Dr. Szentgyörgyvölgyi Eszter jegyző.

Az ülésen nincs jelen: Végh Andor János képviselő.

Tanácskozási joggal jelen van: Torma László aljegyző, Horváthné Juhász Barbara pénzügyi osztályvezető, Szijártóné Gorza Klára könyvvizsgáló és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 5 képviselőtestületi tag az ülésen jelen van.

Jegyzőkönyv hitelesítőknek javasolja: Czimondor Nándor alpolgármestert és Magyarné Kovács Judit képviselőt.

Novák Ferenc: Szavazásra teszi fel a jegyzőkönyv hitelesítőire tett javaslatot.

Képviselőtestület 5 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Tájékoztatja a képviselőtestületet, hogy a kiküldött meghívó 13 napirendi pontra tett javaslatot, melyet ismertet:

**Napirend:**

 **1.** **Polgármester beszámolója** Előadó: Novák Ferenc polgármester

  **2. Az önkormányzat 2021. évi költségvetéséről szóló 2/2021. (II.25.)**

 **önkormányzati rendelet módosítása** Előadó: Novák Ferenc polgármester

 **3. Óvodai jelentkezések időpontjának meghatározása**

Előadó: Novák Ferenc polgármester

 **4. Zalakarosi Közösségi Ház és Könyvtár 2022. évi szolgáltatási terve** Előadó: Novák Ferenc polgármester

  **5. Városbor árak 2022. évi megállapítása, kiírás elfogadása** Előadó: Novák Ferenc polgármester

 **6. A Zalakarosi Móra Ferenc Általános Iskolát érintő átszervezéssel
 kapcsolatos véleményezés**  Előadó: Novák Ferenc polgármester

 **7. TOP PLUSZ 1.1.3-21 Helyi és térségi turizmusfejlesztés című pályázati
 dokumentáció elfogadása**  Előadó: Novák Ferenc polgármester

 **8. Bérleti szerződés módosítása a Gyógyhelyi Látogatóközpont,
 Rendezvénytér (311/1 hrsz.) tárgyban** Előadó: Novák Ferenc polgármester

  **9. 2022. évi integrált turisztikai marketingterv elfogadása** Előadó: Novák Ferenc polgármester

 **10. Zalakarosi Turisztikai Egyesület 2022. évi Üzleti Terve**

Előadó: Novák Ferenc polgármester

 **11. Zalakarosi Turisztikai Nonprofit Kft. 2022. évi Üzleti Terve ZÁRT** Előadó: Novák Ferenc polgármester

 **12. Karos-Park Kft. 2022. évi Üzleti Terve ZÁRT**

Előadó: Novák Ferenc polgármester

 **13. Egyebek**

Novák Ferenc: Javasolja felvételre a 13. számú Egyebek napirend keretében az alábbi napirendi javaslatokat:

13/1. számú A helyi adókról szóló 18/2015. (IX.11.) önkormányzati rendelet módosítása című, a 13/2. számú a Földmérési megbízási keretszerződés módosítása című, a 13/3. számú a Pályázati felhívás kibocsátása Zalakaros belterület 1323/8 hrsz-ú ingatlan megosztása után visszamaradó telekrész értékesítése tárgyában című, a 13/4. számú Elvi döntés Zalakaros Sportjáért Közhasznú Közalapítvány kérelméről című és a 13/5. számú a Javaslat kiegészítő eszközbeszerzésre a zalakarosi Egészségház orvosi rendelő működéséhez című napirendi javaslatot.
Szavazásra teszi fel az elhangzott napirendi pontok felvételére vonatkozó ügyrendi javaslatot.

Képviselőtestület 5 igen szavazattal, ellenszavazat és tartózkodás nélkül az ügyrendi javaslatot elfogadta.

Novák Ferenc: A napirend kiegészítésére vonatkozó döntés figyelembevételével szavazásra teszi fel a napirend elfogadására vonatkozó javaslatot.

Képviselőtestület 5 igen szavazattal, ellenszavazat és tartózkodás nélkül a napirendet elfogadta.

**Az elfogadott napirend:**

 **1.** **Polgármester beszámolója** Előadó: Novák Ferenc polgármester

  **2. Az önkormányzat 2021. évi költségvetéséről szóló 2/2021. (II.25.)**

 **önkormányzati rendelet módosítása** Előadó: Novák Ferenc polgármester

 **3. Óvodai jelentkezések időpontjának meghatározása**

Előadó: Novák Ferenc polgármester

 **4. Zalakarosi Közösségi Ház és Könyvtár 2022. évi szolgáltatási terve** Előadó: Novák Ferenc polgármester

  **5. Városbor árak 2022. évi megállapítása, kiírás elfogadása** Előadó: Novák Ferenc polgármester

 **6. A Zalakarosi Móra Ferenc Általános Iskolát érintő átszervezéssel
 kapcsolatos véleményezés**  Előadó: Novák Ferenc polgármester

 **7. TOP PLUSZ 1.1.3-21 Helyi és térségi turizmusfejlesztés című pályázati
 dokumentáció elfogadása**  Előadó: Novák Ferenc polgármester

 **8. Bérleti szerződés módosítása a Gyógyhelyi Látogatóközpont,
 Rendezvénytér (311/1 hrsz.) tárgyban** Előadó: Novák Ferenc polgármester

  **9. 2022. évi integrált turisztikai marketingterv elfogadása** Előadó: Novák Ferenc polgármester

 **10. Zalakarosi Turisztikai Egyesület 2022. évi Üzleti Terve**

Előadó: Novák Ferenc polgármester

 **11. Zalakarosi Turisztikai Nonprofit Kft. 2022. évi Üzleti Terve ZÁRT** Előadó: Novák Ferenc polgármester

 **12. Karos-Park Kft. 2022. évi Üzleti Terve ZÁRT**

Előadó: Novák Ferenc polgármester

 **13. Egyebek**

 **13/1. A helyi adókról szóló 18/2015. (IX.11.) önkormányzati
 rendelet módosítása** Előadó: Novák Ferenc polgármester

 **13/2. Földmérési megbízási keretszerződés módosítása** Előadó: Novák Ferenc polgármester

 **13/3. Pályázati felhívás kibocsátása Zalakaros belterület 1323/8
 hrsz-ú ingatlan megosztása után visszamaradó telekrész**

 **értékesítése tárgyában** Előadó: Novák Ferenc polgármester

 **13/4. Elvi döntés Zalakaros Sportjáért Közhasznú
 Közalapítvány kérelméről**

Előadó: Novák Ferenc polgármester

 **13/5. Javaslat kiegészítő eszközbeszerzésre a zalakarosi
 Egészségház orvosi rendelő működéséhez** Előadó: Novák Ferenc polgármester

Novák Ferenc: Javasolja, hogy a képviselőtestület rendelje el az elfogadott napirendben szereplő a Zalakarosi Turisztikai Nonprofit Kft. valamint a Karos-Park Kft. 2022. évi üzleti terve napirendi pontok zárt ülés keretében történő megtárgyalását figyelemmel a Magyarország helyi önkormányzatairól szóló 2011. évi CLXXXIX. törvény 46. §. (2) bekezdés c) pontjára.

A cégvezetők kérték az említett napirendek zárt ülésen történő tárgyalását, az irányításuk alatt álló társaságok gazdasági és üzletpolitikai érdekei védelme érdekében.

Szavazásra teszi fel a zárt ülés elrendelésére vonatkozó javaslatot.

Képviselőtestület 5 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 33/2022. (III.10.) számú határozata:**

Zalakaros Város Önkormányzat Képviselőtestülete elrendeli az elfogadott napirendben szereplő Zalakarosi Turisztikai Nonprofit Kft. valamint a Karos- Park Kft. 2022. évi üzleti terve napirendi pontok zárt ülés keretében történő megtárgyalását figyelemmel a Magyarország helyi önkormányzatairól szóló 2011. évi CLXXXIX. törvény 46. §. (2) bekezdés c) pontjára.

**Napirend tárgyalása:**

**1. Polgármester beszámolója** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Kiegészítésként tájékoztatta a képviselőtestületet arról, hogy a körülmények úgy alakultak, hogy február 28-án és március 01-jén nem dolgozott, így a szabadságterve úgy módosul, hogy ezt a két napot szabadságként írja ki, és az elfogadott szabadságtervben szereplő március 16-án és április 28-án dolgozik, kéri ennek a képviselőtestület általi tudomásul vételét. Kérdezi a jegyzőt, szükséges-e a módosításról szavaztatni?

Dr. Szentgyörgyvölgyi Eszter: Nem szükséges.

Novák Ferenc: Kérdés, hozzászólás nem volt a beszámoló kapcsán, így szavazásra teszi fel a polgármesteri beszámoló elfogadását.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 34/2022. (III.10.) számú határozata:**

Zalakaros Város Önkormányzat Képviselőtestülete a Polgármesteri beszámolót elfogadja.

**2. Az önkormányzat 2021. évi költségvetéséről szóló 2/2021. (II.25.)**

 **önkormányzati rendelet módosítása** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát, hozzáteszi ez a rendeletmódosítás a múltra vonatkozik, a tényekhez lesz igazítva a költségvetési rendelet. A még át nem vezetett változtatásokkal a december 31-i állapotnak megfelelően módosítani szükséges a költségvetési előirányzatokat, és ennek megfelelően a költségvetési rendeletet.

Novák Ferenc: Szavazásra teszi fel az előterjesztés szerinti rendeleti javaslat elfogadását.

Képviselőtestület 5 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselőtestülete megalkotja
 a 7/2022. (III.10.) önkormányzati rendeletét a 2021. évi költségvetésről szóló 2/2021. (II.25.) önkormányzati rendelet módosításáról.

(A rendelet hiteles szövege a jegyzőkönyv melléklete.)

Magyarné Kovács Judit: Az Adósságot keletkeztető ügyletekből eredő fizetési kötelezettségek a költségvetési évet követő három évre várható összege határozatban történő elfogadása vonatkozásában ismerteti a bizottsági határozatot.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 35/2022. (III.10.) számú határozata:**

Zalakaros Város Önkormányzat Képviselőtestülete az adósságot keletkeztető ügyletekről szóló 29/2021. (II.25.) határozatát az alábbiak szerint módosítja:

Zalakaros Város Önkormányzat Képviselőtestülete az önkormányzatnak az államháztartásról szóló 2011. évi CXCV. törvény 29/A.§-a, a Magyarország gazdasági stabilitásáról szóló 2011. évi CXCIV. törvény 45. § (1) bekezdés a) pontja felhatalmazása alapján az adósságot keletkeztető ügyletekhez történő hozzájárulás részletes szabályairól szóló 353/2011 (XII.30.) Kormányrendeletben meghatározottak szerinti saját bevételeinek, valamint a Magyarország gazdasági stabilitásáról szóló 2011. évi CXCIV törvény 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a 2021. évi költségvetési évre és az azt követő 3 évre várható összegét a következők szerint állapítja meg:

 adatok Ft-ban

|  |  |  |  |  |  |  |
| --- | --- | --- | --- | --- | --- | --- |
| **sor- sz.** | **Megnevezés** | **2021** | **2022** | **2023** | **2024** | összesen |
| 1. | Helyi adók |  333.914.693 | 400.000.000 | 400.000.000 | 400.000.000 | **1.533.914.693** |
| 2. | Tulajdonosi bevételek | 8.000.000 | 8.000.000 | 8.000.000 | 8.000.000 | **32.000.000** |
| 3. | Díjak, pótlékok, bírságok, települési adók | 1.500.000 | 1.500.000 | 1.500.000 | 1.500.000 | 6.000.000 |
| 4. | Immateriális javak, ingatlanok és egyéb tárgyi eszközök értékesítése | 0 | 0 | 0 | 0 | 0 |
| 5. | Részvények értékesítése és részesedések megszűnéséhez kapcsolódó bevételek | 0 | 0 | 0 | 0 | 0 |
| 6. | Privatizációból származó bevételek | 0 | 0 | 0 | 0 | 0 |
| 7. | Garancia és kezességvállalásból származó bevételek | 0 | 0 | 0 | 0 | 0 |
|   | **Saját bevételek** | **343.414.693** | **409.500.000** | **409.500.000** | **409.500.000** | **1.571.914.693** |
|   | **Saját bevételek 50%-a** | **171.707.347** | **204.750.000** | **204.750.000** | **204.750.000** | **785.957.347** |
|   | **Előző évben keletkezett tárgyévet terhelő fizetési kötelezettség** | **21.193.700**  | **20.826.307** | **20.606.307** | **20.305.507** | **82.931.821** |
| 8. | Hitelből eredő fizetési kötelezettség  | 21.193.700  | 20.826.307 | 20.606.307 | 20.305.507 | 82.931.821 |
| 9. | Kölcsönből eredő fizetési kötelezettség  |  0 | 0 | 0 | 0 | 0 |
| 10. | Hitelviszonyt megtestesítő értékpapírból eredő fizetési kötelezettség | 0 | 0 | 0 | 0 | 0 |
| 11. | Adott váltóból eredő fizetési kötelezettség |  0 | 0 | 0 | 0 | 0 |
| 12. | Pénzügyi lízingből eredő fizetési kötelezettség  |  0 | 0 | 0 | 0 | 0 |
| 13. | Halasztott fizetés, részletfizetés fizetési kötelezettsége  |  0 | 0 | 0 | 0 | 0 |
| 14. | Szerződésben kikötött visszavásárlási kötelezettség  |  0 | 0 | 0 | 0 | 0 |
| 15. | Kezesség-, és garanciavállalásból eredő fizetési kötelezettség |  0 | 0 | 0 | 0 | 0 |
|   | **Tárgyévben keletkezett, illetve keletkező, tárgyévet terhelő fizetési kötelezettség** | 0 | 0 | 0 | 0 | 0 |
| 16. | Hitelből eredő fizetési kötelezettség  | 0 | 0 | 0 | 0 | 0 |
| 17. | Kölcsönből eredő fizetési kötelezettség  |  0 | 0 | 0 | 0 | 0 |
| 18. | Hitelviszonyt megtestesítő értékpapírból eredő fizetési kötelezettség |  0 | 0 | 0 | 0 | 0 |
| 19. | Adott váltóból eredő fizetési kötelezettség |  0 | 0 | 0 | 0 | 0 |
| 20. | Pénzügyi lízingből eredő fizetési kötelezettség  |  0 | 0 | 0 | 0 | 0 |
| 21. | Halasztott fizetés, részletfizetés fizetési kötelezettsége  |  0 | 0 | 0 | 0 | 0 |
| 22. | Szerződésben kikötött visszavásárlási kötelezettség  |  0 | 0 | 0 | 0 | 0 |
| 23. | Kezesség-, és garanciavállalásból eredő fizetési kötelezettség |  0 | 0 | 0 | 0 | 0 |
| 24. | Fizetési kötelezettség összesen | **21.193.700**  | **20.826.307** | **20.606.307** | **20.305.507** | **82.931.821** |
| 25. | Fizetési kötelezettséggel csökkentett saját bevétel | 150.513.647 | 183.923.693 | 184.143.693 | 184.444.493 | 703.025.526 |

Határidő: azonnal

Felelős: Novák Ferenc polgármester

Operatív felelős: Horváthné Juhász Barbara pénzügyi osztályvezető

**3. Óvodai jelentkezések időpontjának meghatározása**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Vlasicsné Dörgönye Márta: Ismerteti az összevont bizottság határozatát.

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 36/2022. (III.10.) számú határozata:**

1./ Zalakaros Város Önkormányzat Képviselőtestülete az óvodai jelentkezések időpontját az alábbiak szerint határozza meg:

2022. április 26-27. 8,00-16,00 óra között

2. / Zalakaros Város Önkormányzat Képviselőtestülete felhatalmazza a polgármestert, hogy az óvodai beiratkozásról szóló közleményt az önkormányzat honlapján jelenítse meg, illetve kezdeményezze a Zalakarosi Óvoda és Bölcsőde intézményvezetőjénél, hogy a közlemény az intézmény honlapján is megjelenjen. Egyben felkéri a Zalakarosi Óvoda és Bölcsőde vezetőjét, hogy a bölcsődei beiratkozás, igényfelmérés is ebben az időpontban legyen.

Határidő: azonnal

Felelős: Novák Ferenc polgármester

Operatív felelős: Torma László aljegyző

 Baloghné Fábos Éva Zalakarosi Óvoda és Bölcsőde intézményvezetője

**4. Zalakarosi Közösségi Ház és Könyvtár 2022. évi szolgáltatási terve**

Előadó: Novák Ferenc polgármester
 (Előterjesztés a jegyzőkönyvhöz mellékelve. )

Vlasicsné Dörgönye Márta: Ismerteti az összevont bizottság határozatát.

Novák Ferenc: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 37/2022. (III.10.) számú határozata:**

Zalakaros Város Önkormányzata Képviselőtestülete a Zalakarosi Közösségi Ház és Könyvtár 2022. évi munkatervének részeként a 2022. évi szolgáltatási tervet, valamint rendezvénytervet jóváhagyja az előterjesztés melléklete szerinti tartalommal.

Határidő: azonnal

Felelős: Novák Ferenc polgármester

Operatív felelős: Nagy Zsuzsa, Zalakarosi Közösségi Ház és Könyvtár mb. intézményvezető

**5. Városbor árak 2022. évi megállapítása, kiírás elfogadása** Előadó: Novák Ferenc polgármester
 (Előterjesztés a jegyzőkönyvhöz mellékelve. )

Vlasicsné Dörgönye Márta: Ismerteti az összevont bizottság határozatát.

Novák Ferenc: Javasolja elsőként, hogy kerüljön meghirdetésre a város bora cím elnyerésére vonatkozó felhívás, az eredmény alapján kiválasztásra kerül a város bora. Másodsorban, ha eredménytelen lesz a döntés, akkor a képviselőtestület felhatalmazását kéri arra, hogy a keretösszeggel ő rendelkezzen, hogy méltó bor képviselhesse a települést.

Czimondor Nándor: Az idei évben ezt így el tudja fogadni, de jövőre új elveket kellene kidolgozni, komoly borászatok bevonása, marketing lehetőségek kiaknázása.

Novák Ferenc: A harmadik javaslata az, hogy a következő évre új elveket kellene kidolgozni, ennek határideje a novemberi soros ülés legyen.

Szavazásra teszi fel az alábbi határozati javaslat elfogadását:

Zalakaros Város Képviselőtestülete egyetért és elfogadja a határozatban javasolt 2022-es Város fehérbor, illetve vörösbor palack árakat az alábbiak szerint:

1. Zalakaros Város Önkormányzat Képviselőtestülete a 2022-es évben Zalakaros Város vörösbor és fehérbor megvásárlási árát egységesen bruttó 1.270 Ft/0,75 üveg áron határozza meg.
2. a Zalakarosi Közösségi Ház és Könyvtár 2022-es költségvetésben a város bora megvásárlására (+reprezentációs adó) és a boros címkék nyomtatására összesen bruttó 762.000 Ft áll rendelkezésre.
3. ha a Város Bora címre irányuló eljárás eredménytelen lesz, felhatalmazza a polgármestert, hogy a keretösszeg erejéig a szükséges intézkedéseket megtegye.
4. felkéri a Zalakarosi Közösségi Ház és Könyvtár igazgatóját a Város bora címre vonatkozó új elvek kidolgozására.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 38/2022. (III.10.) számú határozata:**

Zalakaros Város Képviselőtestülete egyetért és elfogadja a határozatban javasolt 2022-es Város fehérbor, illetve vörösbor palack árakat az alábbiak szerint:

1. Zalakaros Város Önkormányzat Képviselőtestülete a 2022-es évben Zalakaros Város vörösbor és fehérbor megvásárlási árát egységesen bruttó 1.270 Ft/0,75 üveg áron határozza meg.

2. a Zalakarosi Közösségi Ház és Könyvtár 2022-es költségvetésben a város bora megvásárlására (+reprezentációs adó) és a boros címkék nyomtatására összesen bruttó 762.000 Ft áll rendelkezésre.

3. ha a Város Bora címre irányuló eljárás eredménytelen lesz, felhatalmazza a polgármestert, hogy a keretösszeg erejéig a szükséges intézkedéseket megtegye.

4. felkéri a Zalakarosi Közösségi Ház és Könyvtár igazgatóját a Város bora címre vonatkozó új elvek kidolgozására.

Határidő: 2022. március 30.

 2022. november 30. – 4. pont vonatkozásában

Felelős: Novák Ferenc polgármester

 Nagy Zsuzsa Zalakarosi Közösségi Ház és Könyvtár mb. intézményvezető

**6. A Zalakarosi Móra Ferenc Általános Iskolát érintő átszervezéssel kapcsolatos
 véleményezés**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Röviden ismerteti az előterjesztést.

Czimondor Nándor: Meg fogja szavazni a határozatot, de hozzáteszi, ha például 20 fő sajátos nevelésű gyerek van, az osztályonként 1-2 főt jelent, de ha ez felmegy 3-4 főre, az már napi problémákat jelent a tanároknak. Ez nem a legjobb út ebben az esetben.

Novák Ferenc: Szavazásra teszi fel az előterjesztés szerinti határozati javaslat elfogadását.

Képviselőtestület 5 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 39/2022. (III.10.) számú határozata:**

1./ Zalakaros Város Önkormányzat Képviselőtestülete a nemzeti köznevelésről szóló 2011. évi CXC. törvény 83. § (4) bekezdés h) pontjában biztosított véleményezési joga alapján egyetért a Nagykanizsai Tankerületi Központ TK/183/00372-3/2022 és TK/183/00373-3/2022 iktatószámú intézményátszervezési javaslatával, és támogatja a Zalakarosi Móra Ferenc Általános Iskola és Alapfokú Művészeti Iskola átszervezését az alábbiak szerint:

* Az általános iskolai nevelés-oktatásban az SNI tanulók felvehető létszámának növelése 20 főről 30 főre.
* Zeneművészeti ágon új tanszak felvétele, akkordikus tanszak (Klasszikus zene).

2./ Zalakaros Város Önkormányzat Képviselőtestülete felkéri a polgármestert, hogy a Nagykanizsai Tankerületi Központot a határozatról értesítse.

Határidő: 2022. március 28.

Felelős: Novák Ferenc polgármester

Operatív felelős: Torma László aljegyző

**7. TOP PLUSZ 1.1.3-21 Helyi és térségi turizmusfejlesztés című pályázati
 dokumentáció elfogadása**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Stégli János 13,31 órakor megjelent az ülésteremben.

Magyarné Kovács Judit: Ismerteti az összevont bizottság határozatát.

Novák Ferenc: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 40/2022. (III.10.) számú határozata:**

Zalakaros Város Önkormányzat Képviselőtestülete

1. egyetért a Helyi és térségi turizmusfejlesztés c. TOP PLUSZ 1.1.3-21. kódszámú pályázat előterjesztés szerinti műszaki dokumentációjában foglalt műszaki tartalmával.
2. felkéri a Zalakarosi Közös Önkormányzati Hivatalt a pályázati dokumentáció benyújtására.
3. felhatalmazza a polgármester a pályázati eljárásban szükséges dokumentumok aláírására.

Határidő: 2022. május 16.

Felelős: Novák Ferenc polgármester

Operatív felelős: Illés Gabriella projektmenedzser
 Ódor László Lajos Zalakarosi Turisztikai Nonprofit Kft. ügyvezetője

**8. Bérleti szerződés módosítása a Gyógyhelyi Látogatóközpont, Rendezvénytér
 (311/1 hrsz.) tárgyban**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát.

Novák Ferenc: Az egyeztetés megtörtént, az energetikai szakember azt javasolta, hogy a Kft. fogadja el az árajánlatot, ehhez az eredeti előterjesztés szerinti határozati javaslat elfogadása szükséges. Ennek megfelelően elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 41/2022. (III.10.) számú határozata:**

Zalakaros Város Önkormányzat Képviselőtestülete

1. figyelemmel az energiaárak jelenlegi világpiaci alakulására, a módosítással támogatását fejezi ki a Zalakarosi Turisztikai Nonprofit Kft. kedvezményes villamos energia beszerzéséhez.
2. egyetért Zalakaros Város Önkormányzata, mint bérbeadó és a Zalakarosi Turisztikai Nonprofit Kft., mint bérlő között fennálló 2020. június 9-én kelt alapszerződés, majd 2021. június 21- én kelt 1. sz. szerződés módosítás alapján a bérleti szerződés időtartamának meghosszabbításával, 2024. december 31. napjáig.
3. felhatalmazza a polgármestert a 2. sz. bérleti szerződés módosítás aláírására.

Határidő: azonnal

Felelős: Novák Ferenc polgármester

Operatív felelős: Dr. Szentgyörgyvölgyi Eszter jegyző

**9. 2022. évi integrált turisztikai marketingterv elfogadása
10. Zalakarosi Turisztikai Egyesület 2022. évi Üzleti Terve**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Magyarné Kovács Judit: Ismerteti az összevont bizottság határozatát.

Novák Ferenc: A turisztikai marketing terv vonatkozásában javasolja a turisztikai egyesület elnöke tájékoztatásának tudomásul vételét. Javasolja felkérni a Zalakarosi Fürdő Zrt.-t, hogy az ottani marketinges csapat gondozza, figyeljen a városmarketingre.

Czimondor Nándor: Ez ne járjon automatikus pénzeszköz átadással, erről később beszélni kell.

Novák Ferenc: Szavazásra teszi fel az alábbi határozati javaslat elfogadását:

1./ Zalakaros Város Önkormányzat Képviselőtestülete a Zalakarosi Turisztikai Egyesület elnöke tájékoztatását tudomásul veszi a Zalakarosi Turisztikai Egyesület taggyűlése elé kerülő határozati javaslatokról.

2./ Zalakaros Város Önkormányzat Képviselőtestülete a Zalakarosi Turisztikai Egyesület részére az önkormányzat költségvetésében biztosított támogatási előirányzat fel nem használt részét az önkormányzati költségvetés általános tartalékába helyezi.

3./ Zalakaros Város Önkormányzat Képviselőtestülete felkéri a Zalakarosi Fürdő Zrt. vezérigazgatóját a városmarketing feladatok gondozására a képviselőtestületnek a városmarketing feladatok ellátására vonatkozó végleges döntéséig.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 42/2022. (III.10.) számú határozata:**

1./ Zalakaros Város Önkormányzat Képviselőtestülete a Zalakarosi Turisztikai Egyesület elnöke tájékoztatását tudomásul veszi a Zalakarosi Turisztikai Egyesület taggyűlése elé kerülő határozati javaslatokról.

2./ Zalakaros Város Önkormányzat Képviselőtestülete a Zalakarosi Turisztikai Egyesület részére az önkormányzat költségvetésében biztosított támogatási előirányzat fel nem használt részét az önkormányzati költségvetés általános tartalékába helyezi.

3./ Zalakaros Város Önkormányzat Képviselőtestülete felkéri a Zalakarosi Fürdő Zrt. vezérigazgatóját a városmarketing feladatok gondozására a képviselőtestületnek a városmarketing feladatok ellátására vonatkozó végleges döntéséig.

Határidő: azonnal

Felelős: Novák Ferenc polgármester

 Czimondor Nándor alpolgármester

Operatív felelős: Podlovics Péter, Zalakarosi Fürdő Zrt. vezérigazgatója

 Horváthné Juhász Barbara pénzügyi osztályvezető – 2. pont tájékoztatásul a költségvetés számára

**13/1. A helyi adókról szóló 18/2015. (IX.11.) önkormányzati rendelet módosítása**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Röviden ismerteti az előterjesztést.

Czimondor Nándor: A képviselőtestület március 02-i döntését követően felhívta őt a Magyar Szállodaszövetség elnöke és sajnálatát fejezte ki azzal kapcsolatosan, hogy Zalakaros úgy döntött, hogy nem támogatja a menedékkérőket. Tájékoztatta az elnök urat, hogy pont a fordítottja történt.

Novák Ferenc: Szavazásra teszi fel az előterjesztés szerinti rendeleti javaslat elfogadását.

Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzat Képviselőtestülete megalkotja a 8/2022 (III.10.) önkormányzati rendeletét a helyi adókról szóló 18/2015. (IX.11.) önkormányzati rendelet módosításáról.

(A rendelet hiteles szövege a jegyzőkönyv melléklete.)

**13/2. Földmérési megbízási keretszerződés módosítása**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Elfogadásra javasolja az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 43/2022. (III.10.) számú határozata:**

Zalakaros Város Önkormányzat Képviselőtestülete

1. megalapozottnak találja az előterjesztésben foglalt megbízási díj módosítási igényt.
2. támogatja Zalakaros Város Önkormányzata és Dömötörfy András egyéni vállalkozó között hatályban lévő földmérési munkák lebonyolítása és földmérési tanácsadási feladatok ellátása tárgyú megbízási keretszerződés megbízási díj emelését nettó 10% os mértékben.
3. felhatalmazza a polgármestert a megbízási szerződés módosítás aláírására.
4. a megbízási díjmódosítás fedezetét Zalakaros Város Önkormányzata 2022. évi költségvetése dologi kiadásainak terhére biztosítja.

Határidő: azonnal

Felelős: Novák Ferenc polgármester

Operatív felelős: Bányai Edit jegyzői asszisztens - szerződés-módosítás elkészítése

 Horváthné Juhász Barbara pénzügyi osztályvezető – tájékoztatásul a

 költségvetés számára

**13/3. Pályázati felhívás kibocsátása Zalakaros belterület 1323/8 hrsz-ú ingatlan
 megosztása után visszamaradó telekrész értékesítése tárgyában**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Javasolja elfogadásra az előterjesztés szerinti határozati javaslatot, melyet szavazásra tesz fel.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 44/2022. (III.10.) számú határozata:**

Zalakaros Város Önkormányzata Képviselőtestülete

1./ zárt (meghívásos) pályázatot hirdet a kizárólagos tulajdonában lévő, 2. pontban meghatározott belterületi ingatlanrész telekhatár-rendezéssel történő értékesítésére az Önkormányzat vagyonáról, a vagyongazdálkodás és vagyonhasznosítás szabályairól szóló Zalakaros Város Önkormányzata képviselőtestülete 14/2004. (IV.21.) önkormányzati rendeletének 22. § (2) bekezdésében foglaltak alapján, az előterjesztés 1. sz. melléklete szerinti pályázati felhívás alapján.

2./ rögzíti, hogy a Zalakaros belterület 1323/8 hrsz-ú ingatlanból 478 m2 nagyságú területrész kizárólag a területtel határos, Zalakaros, belterület 1324 és 1325 hrsz-ú ingatlan tulajdonosai részére kerül meghirdetésre.

3./ felkéri a Zalakarosi Közös Önkormányzati Hivatalt, hogy a pályázati felhívás kiküldéséről és a meghirdetésről gondoskodjon és pályázati eljárásban érkezett érvényes ajánlatokat terjessze elbírálásra Zalakaros Város Önkormányzata Képviselőtestülete elé.

Határidő: azonnal

Felelős: Novák Ferenc polgármester

Operatív: Bognár Ottó Péter településüzemeltetési, hatósági és közbiztonsági referens,
 Dr. Szentgyörgyvölgyi Eszter jegyző

**13/4. Elvi döntés Zalakaros Sportjáért Közhasznú Közalapítvány kérelméről**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Novák Ferenc: Röviden ismerteti az előterjesztést, szavazásra teszi fel az előterjesztés szerinti határozati javaslatot.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 45/2022. (III.10.) számú határozata:**

Zalakaros Város Önkormányzata Képviselőtestülete

1. megismerte a Zalakaros Sportjáért Közhasznú Közalapítvány elnöke tájékoztatását.
2. egyetért az előterjesztésben meghatározott kuratóriumi tagokra vonatkozó személyi változáskora vonatkozó javaslattal.
3. felkéri a Csetneki Ügyvédi Irodát, hogy a kuratóriumi tagok közül Szirtes Balázs visszahívása, valamint Olasz Zsolt és Szabadicsné Madaras Katalin kuratóriumi tagsági megbízása érdekében a szükséges jogi dokumentumokat előkészítse és a közalapítvány alapító okirat módosítását a képviselőtestület elé terjessze.

Határidő: 2022. április 10.

Felelős: Novák Ferenc polgármester

Operatív felelős: Csetneki Ügyvédi Iroda
 Dr. Szentgyörgyvölgyi Eszter jegyző

**13/5. Javaslat kiegészítő eszközbeszerzésre a zalakarosi Egészségház orvosi rendelő
 működéséhez**

 Előadó: Novák Ferenc polgármester
 (Előterjesztés a jegyzőkönyvhöz mellékelve. )

Vlasicsné Dörgönye Márta: A feladatellátási szerződésben kell ezt meghatározni, szakmai minimumfeltételek biztosítása kinek a feladata, akár a régi-új háziorvos is beszerezhetné az eszközöket. 200 ezer forintból lehet, hogy tudnánk egy kazánt is beszerezni.

Novák Ferenc: A doktornővel megpróbál egyeztetni, több mindent kell beszerezni. Ez gesztus értékű lenne.

Dr. Szentgyörgyvölgyi Eszter: Vizsgáljuk meg a jelenlegi eszközállományt, ami átvihető oda, és ami nem áll rendelkezésre vagy cserére szorul, azt kell beszerezni.

Novák Ferenc: Az EKG készülék kérdésére visszatérünk.

Czimondor Nándor: A gesztus a mi részünkről is fennáll.

Novák Ferenc: A doktornő mindent megtesz azért, hogy az egészségügyi ellátás zavartalan legyen. Szavazásra teszi fel az alábbi határozati javaslat elfogadását:

Zalakaros Város Önkormányzata Képviselőtestülete

1. egyetért és támogatja a Zalakaros Jegenye sor 8. szám alatti Egészségház bővítése során szükségessé vált eszközbeszerzéseket.
2. felkéri a Zalakarosi Közös Önkormányzati Hivatalt, hogy vizsgáltassa meg a jelenlegi orvosi rendelő eszközállományából, amelyek alkalmazhatók az új rendelőben- különös tekintettel az EKG- készülékre-, és a fennmaradó- az orvosi rendelő működtetéséhez indokolt szakmai minimumfeltételek teljesítéséhez szükséges- eszközökre vonatkozóan kerüljenek elsősorban árajánlatok bekérésre.
3. A beszerzések pénzügyi fedezete az összességében legkedvezőbb- szállítási díjjal együtt számított- árajánlatok összesítése ismeretében kerül meghatározásra.

Képviselőtestület 6 igen szavazattal, ellenszavazat és tartózkodás nélkül az alábbi határozatot fogadta el:

**Képviselőtestület 46/2022. (III.10.) számú határozata:**

Zalakaros Város Önkormányzata Képviselőtestülete

1. egyetért és támogatja a Zalakaros Jegenye sor 8. szám alatti Egészségház bővítése során szükségessé vált eszközbeszerzéseket.

2. felkéri a Zalakarosi Közös Önkormányzati Hivatalt, hogy vizsgáltassa meg a jelenlegi orvosi rendelő eszközállományából, amelyek alkalmazhatók az új rendelőben- különös tekintettel az EKG- készülékre-, és a fennmaradó- az orvosi rendelő működtetéséhez indokolt szakmai minimumfeltételek teljesítéséhez szükséges- eszközökre vonatkozóan kerüljenek elsősorban árajánlatok bekérésre.

3. A beszerzések pénzügyi fedezete az összességében legkedvezőbb- szállítási díjjal együtt számított- árajánlatok összesítése ismeretében kerül meghatározásra.

Határidő: 2022. április 10.

Felelős: Novák Ferenc polgármester

Operatív felelős: Bognár Ottó Péter településüzemeltetési ügyintéző

 Horváthné Juhász Barbara pénzügyi osztályvezető – tájékoztatásul a

 költségvetés számára

**Közérdekű bejelentések, interpellációk:**

Czimondor Nándor: A kazán problémájával kapcsolatban az a javaslata, hogyha a telkeinket el tudjuk adni, azt a bevételt fordíthatjuk például kazán vásárlására. A kiadható egységeinkre, szolgálati lakásokra fordítani kell.

Novák Ferenc: Problémák vannak a Liget utcai és Jegenye sori lakásoknál, ezeket a problémákat próbáljuk megoldani. Tisztelettel meghívja a lakosságot a 2022. március 15-én 16,00 órai kezdettel tartandó ünnepségre. Kéri, hogy mindenki figyelje a város honlapját. Ha menekültek érkeznek a településre, a Szociális Alapellátó Szolgálat nyújt segítséget és több szálloda is fogad menekültet. Jó egészséget és szép hétvégét, ünnepet kívánt.
Mivel a nyílt ülésen tárgyalandó napirend nem volt, megköszönte a részvételt és az ülést 13,54 órakor bezárta és bejelenti, hogy a képviselőtestület 13,54 órától zárt ülés keretében folytatja tovább munkáját.

Kmft.

 Novák Ferenc Dr. Szentgyörgyvölgyi Eszter

 Polgármester Jegyző

 Czimondor Nándor Magyarné Kovács Judit

 Jkv. hitelesítő Jkv. hitelesítő